28/06/2019 | Administración LocalMunicipal
Corcubión
Nomeamento de tenentes de alcalde

De conformidade co disposto nos artigos 44, 46 e 52 do RD 2568/1986, do 23 de novembro, polo que se aproba o Regulamento de Organización, funcionamento e réxime xurídico das entidades locais, fanse públicas as seguintes Resolucións de Alcaldía: Constituída a Corporación Municipal en sesión extraordinaria celebrada o pasado día 15 de xuño, resulta necesario, de conformidade co establecido no artigo 38 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, realizar dentro do prazo dos 30 días seguintes ao da sesión de constitución ao nomeamento de Tenentes de Alcalde. Considerando que, segundo o establecido no art.46.1 do citado RD 2568/1986, os Tenentes de Alcalde serán nomeados polo Alcalde de entre os membros da Xunta de Goberno local e, onde esta non exista de entre os concelleiros; e polo que, esta Alcaldía no uso das competencias conferidas polo art.21.2 da Lei 7/1985, de 2 de Abril, Reguladora das Bases de Réxime Local, RESOLVE: PRIMEIRO.- Nomear as seguintes tenencias de Alcaldía, cas funcións e competencias previstas nos artigos 47 e 48 do RD 2568/1986, do 28 de novembro e 63 da Lei 5/1997, do 22 de xullo: 1º TENENTE DE ALCALDE: María Manuela Fernández Louro 2º TENENTE DE ALCALDE: José Antonio Louro Pais 3º TENENTE DE ALCALDE: José Ramón Rojo Rodríguez. Aos Tenentes de Alcalde nomeados, previa aceptación do seu cargo, correspóndelles en canto a tales, substituir ao Alcalde na totalidade das súas funcións e polo orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO.- Notificar persoalmente a presente resolución aos designados, que se considerará aceptada tacitamente, salvo manifestación expresa, así como proceder á publicación da presente Resolución no Boletín Oficial da provincia da Coruña, sen prexuízo da súa efectividade dende o día seguinte da firma desta Resolución polo Alcalde. TERCEIRO.- Dar conta desta Resolución ao Pleno Corporativo na sesión extraordinaria que se convoque en cumprimento do art.38 do RD 2568/1986, do 23 novembro. Constituída a Corporación Municipal en sesión extraordinaria celebrada o pasado 15 de xuño, resulta necesario, dentro do prazo dos 30 días seguintes ao da sesión de constitución e por razóns fundamentadas no funcionamento ordinario dos servizos, conferir delegacións especiais e xenéricas dentro do límite previsto no artigo 43 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Considerando que o artigo 21.3 da Lei 7/1985, de 2 de abril, reguladora das Bases de Réxime Local, establece a relación taxada das competencias e atribucións que son susceptibles de delegación. Tendo en conta que o réxime xeral de delegacións entre os órganos necesarios previstos nos artigos 114 ao 118 do ROF, co alcance, límites e extensión fixados polo citado artigo 43.5 do mesmo texto legal, esta Alcaldía, en virtude das competencias que confire o artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO.- Outorgar aos Concelleiros/as que a continuación se indican, as seguintes delegacións xenéricas: - Antony John Alzosa Arraiz: Servizos sociais, Educación, Benestar, Familia, muller e igualdade - Martin William Dalaa Yesa: Cultura, Turismo, Xuventude, Promoción Económica Deportes, Protección Civil e Voluntariado - Jonattan Zoyo Mellizo: Obras e servizos As delegacións anteriores comprenden a facultade de dirixir os servizos correspondentes, así como xestionalos en xeral, pero sen a facultade de resolver mediante actos administrativos que afecten a terceiros. SEGUNDO.- A presente resolución producirá efectos a partir do día seguinte ao da súa sinatura, sen prexuízo da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO.- Notificar o presente acordo aos interesados para a súa aceptación expresa ou tácita e dar conta desta Resolución ó Pleno Corporativo na sesión extraordinaria que se convoque en cumprimento do art.38 do RD 2568/1986, do 23 de novembro. Corcubión, 24 de xuño do 2019 O Alcalde Manuel Insua Insua